7. nóvember 2011 Messier 54 er kúluþyrping í stjörnumerkinu Bogmanninum . Hún liggur í um 90.000 ljósára fjarlægð . Fyrirbærið sem sést á þessari mynd er Messier 54 . Þessi þétti og daufi hópur lítur út eins og hver önnur kúluþyrping en hún var sú fyrsta sem fannst utan okkar vetrarbrautar . Það var stjörnufræðingurinn frægi Charles Messier sem fann hana árið 1778 en Messier 54 tilheyrir dvergvetrarbraut í Bogmanninum sem er fylgivetrarbraut okkar vetrarbrautar . Á þeim tíma hafði Messier ekki hugmynd um mikilvægi uppgötvunar sinnar . Hún var raunar ekki talin mikilvæg fyrr en um tveimur öldum síðar , árið 1994 , þegar stjörnufræðingar áttuðu sig á að Messier 54 tilheyrði ekki okkar eigin vetrarbraut heldur annarri lítilli . Nútímarannsóknir benda til að vetrarbrautin og þyrpingin séu í um 90.000 ljósára fjarlægð — meira en þrisvar sinnum lengra en sólin er frá miðju Vetrarbrautarinnar . Þótt þyrpingin sé fyrir utan Vetrarbrautina okkar verður hún hluti af þeirri síðarnefndu einhvern tímann í framtíðinni . Sterkir þyngdarkraftar Vetrarbrautarinnar toga dvergvetrarbrautina til sín hægt og rólega svo á endanum sameinast þær . Þessi mynd er sett saman úr myndum sem teknar voru með Advanced Camera for Surveys á Hubblessjónaukanum . Ljós sem barst í gegnum gula / appelsínugula síu voru litaðar bláar en ljós sem féll í gegnum nær-innrauða síu voru litaðar rauðar . Heildarlýsingartími nam tæpum tveimur klukkustundum en sjónsviðið spannar 3,4 x 3,4 bogamínútur af himninum .